Ib Tardini

Ib Tardini (født 1948) er en dansk produksjonsleder og filmprodusent.

Han har produsert filmer som Italiensk for begyndere, Små ulykker, 2 ryk og en aflevering, Forbrydelser og trilogien Benken, Arven og Drapet i regi av Per Fly. Tardini har hatt et mangeårig samarbeid med Peter Aalbæk Jensen på Zentropa.

Tardini har arbeidet med film, TV-produksjoner i 40 år. Han har vært involvert i mer enn 150 spillefilmer og har produsert TV-serier samt kort-, novelle- og reklamefilmer. Han har arbeidet tett sammen med Nils Malmros, Bille August, Søren Kragh-Jacobsen, Jørgen Leth, Henning Carlsen, Lars von Trier, Susanne Bier, Lone Scherfig, Per Fly, Annette K. Olesen og Thomas Vinterberg.

I 1992 ble Tardini tilknyttet Zentropa, som han sammen med Peter Aalbæk Jensen, Lars von Trier og Vibeke Windeløv var med på å bygge opp til et betydelig produksjonsselskap. 

I 2012 var det premiere på Tardinis siste film, Katrine Wiedemanns Viceværten. På det tidspunkt hadde han sluttet hos Zentropa for å være leder av produsentlinjen på Den Danske Filmskole. Han har senere sluttet på Filmskolen og gått av med pensjon.

Tardini utga i 2015 selvbiografien Tardini - 40 forrygende år i dansk film i samarbeid med Christian Monggaard.

Filmografi (utvalg) 

 Måske ku' vi (1976)
 Terror (1977)
 Drenge (1977)
 En forårsdag i helvede (1977)
 Vil du se min smukke navle? (1978)
 Kunnskapens tre (1981)
 Gummi-Tarzan (1981)
 Zappa (1983)
 Skønheden og udyret (1983)
 Tro, håb og kærlighed (1983)
 Skyggen af Emma (1988)
 Århus by night (1989)
 Gutta fra St.Petri (1991)
 Kjærlighetens smerte (1992)
 Smukke dreng (1993)
 Portland (1996)
 Sekten (1997)
 Fruen på Hamre (2000)
 Italiensk for begyndere (2000)
 Benken (2000)
 Kald mig bare Aksel (2002)
 Små ulykker (2002)
 Arven (2003)
 Forbrydelser (2004)
 Drapet (2005)
 1:1 (2006)
 Lille soldat (2008)
 Himlen falder (2009)
 Kvinden der drømte om en mand (2010)
 Viceværten (2012)

TV-serier 
 Klovn (TV-serie, 2005)
 Forestillinger (TV-serie, 2007)

Priser 
 2001: Æres-Bodil – sammen med Peter Aalbæk Jensen og Vibeke Windeløv
 2005: Nordisk råds filmpris for Drapet
 2011: Ib-prisen stiftet av Danske Filminstruktører og oppkalt etter Ib Tardini. Utdeles i forbindelse med Robertfesten.

Referanser

Eksterne lenker 
 

Danske filmprodusenter
Danske skuespillere
Vinnere av Nordisk råds filmpris
Æres-Bodil
Personer fra Gentofte